b'\n_START_ARTICLE_\n\xc5\xa0katla z brki\n_START_PARAGRAPH_\n\xc5\xa0katla z brki (angle\xc5\xa1ko box plot) je vrsta grafa, ki se v opisni statistiki uporablja kot prikladen na\xc4\x8din grafi\xc4\x8dne ponazoritve skupin \xc5\xa1tevil\xc4\x8dnih podatkov z njihovimi povzetki s petimi \xc5\xa1tevili: najmanj\xc5\xa1a vrednost (minimum vzorca), prvi kvartil (Q1), mediana (Q2), tretji kvartil (Q3) in najve\xc4\x8dja vrednost (maksimum vzorca). \xc5\xa0katla z brki tudi ka\xc5\xbee, katere vrednosti bi lahko bile osamelci._NEWLINE_S \xc5\xa1katlo z brki se lahko prika\xc5\xbee razlike med populacijami, ne da bi se pri tem predpostavilo statisti\xc4\x8dno porazdelitev \xe2\x80\x93 so torej neparametrske. Razmiki med posameznimi deli \xc5\xa1katle prispevajo k prikazu razpr\xc5\xa1enosti in asimetrije ter prika\xc5\xbeejo osamelce. Ri\xc5\xa1e se jih lahko vodoravno ali navpi\xc4\x8dno.'